Biblija (Tomislav Dretar)/Jusuf tumači snove dvojice zatvorenika


Jusuf tumači snove dvojice zatvorenika 

Oni već bijahu stanovito vrijeme u zatvoru 
5 kad obojica, peharnik i hlibar kralja Egipta, zatvoreni u tvrđi, usniše iste noći jedan san. Svaki je sanjao svoj vlastiti san s vlastitim značenjem. 
6 U jutro, Jusuf dođe k njima i nađe ih mrzovoljnima. 
7 On  ispita *eunuhe *Faraonove koji bijahu s njim u zatvoru u kući njegovog gazde: » Zašto jutros imate tužan izraz lica? « 
8  Sanjali smo jedan san, odgovoriše oni, a niko nam ga ne može protumačiti.« Tada im Jusuf reče: » Nije li u Allaha da rastumači? Ispričajte mi ga. « 
9 Veliki Peharnik ispriča san koji je on usnio: » Sanjao sam, jedan vinograd bijaše preda mnom 
10 s tri loze na čokotu. On propupa, njegov se cvijet otvori, a njegovo grožđe dade zrelo grožđe. 
11  Imao sam u rukama kupu Faraonovu. Uzbrah grozdove, iscijedih ih iznad kupe Faraonove koju sam vratio u njegove  ruke. «
12 Jusuf mu reče: » Evo tumačenja. Tri loze znače tri dana. 
13 Još tri dana i Faraon će ti zadignuti glavu. On ćete  ponovo postaviti na tvoje mjesto i ti ćeš stavljati kupu u ruke Faraonove prema statusu peharnika koji si uživao prije. 
14 Ali da se sjetiš da sam ja bio s tobom, kad budeš u dobrom, iskaži mi prijateljstvo i govori o meni Faraonu i izvedi me iz ove kuće. 
15 Oteli su me iz zemlje Hebreja a, ovdje,  ja nisam ništa učinio da me se stavi u tamnicu. «
16 Videći da je Jusuf dao jedno povoljno tumačenje, veliki hlibar mu reče: » Ja sam također sanjao tri kotarice kolača bijahu na mojoj glavi. 
17 U gornjoj kotarici, bilo je svih slastica koje jede Faraon, a ptice su kljucale u kotarici postavljenoj na mojoj glavi. «  
18 Jusuf uze riječ i reče: » Evo tumačenja. Tri kotarice znače tri dana. 
19 Još tri dana i Faraon će ti skinuti glavu s ramena. Objesićete   na jedno drvo a ptice će kljucati tvoje tijelo. «
20 A, trećeg dana, koji je bio obljetnicom Faraonovom, ovaj priredi jednu gozbu svim svojim slugama, a među njima istaknute velikog peharnika i velikog hlibara. 
21 On vrati u službu velikog peharnika koji mu stavljaše kupu u ruke,  
22 a objesi velikog hlibara. Tako je i Jusuf bio protumačio; 
23 ali veliki Peharnik ne progovori o Jusufu i zaboravi ga.

Jusuf tumači snove dvojice zatvorenika